**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**Торъя категория гражданалы торъя военнӧй операцияын участвуйтігӧн заслугаясысь Коми Республика мутасын**

**дон мынтытӧг му участокъяс сетӧм йылысь**

Примитӧма Коми Республикаса

Каналан Сӧветӧн 2024 вося лӧддза-номъя тӧлысь 14 лунӧ

Тайӧ Оланпасыс Россия Федерацияса му кодекслӧн [39](https://login.consultant.ru/link/?req=doc&base=LAW&n=454812&dst=463)5 статьяса 7 пунктув, «Военнослужащӧйяслы, йӧзлы, кодъяс кырымалісны доброволечьяслӧн формированиеӧ пырӧдчӧм йылысь контракт, коді отсалӧ збыльмӧдны Россия Федерацияса Вооружённӧй Вынъяс водзын пуктӧм могъяссӧ, йӧзлы, кодъяс служитӧны Россия Федерацияса национальнӧй гвардиялӧн войскаясын, да налӧн семьяясӧ пырысьяслы социальнӧя отсалан содтӧд мераяс йылысь» Россия Федерацияса Президентлӧн 2023 во лӧддза-номъя тӧлысь 6 лунся 174-рп №-а тшӧктӧм серти ладмӧдӧ йитӧдъяс, кутшӧмъяс йитчӧмаӧсь военнослужащӧйяслы, йӧзлы, кодъяс кырымалісны доброволечьяслӧн формированиеӧ пырӧдчӧм йылысь контракт, коді отсалӧ збыльмӧдны Россия Федерацияса Вооружённӧй Вынъяс водзын пуктӧм могъяссӧ, йӧзлы, кодъяс служитӧны (служитлісны) Россия Федерацияса национальнӧй гвардиялӧн войскаясын да кодъяслӧн эмӧсь полициялӧн торъя нимъяс, кодъяслы торъя военнӧй операцияын участвуйтігӧн заслугаясысь сетӧма Россия Федерацияса Геройлысь, Коми Республикаса Геройлысь ним либӧ кодъясӧс наградитӧма Россия Федерацияса орденъясӧн да кодъяс лоӧны боевӧй тышъясса ветеранъясӧн, а сідзжӧ индӧм военнослужащӧйяслӧн да йӧзлӧн, кодъяс пӧгибнитісны (кувсисны) торъя военнӧй операцияын наӧн участвуйтігӧн доймӧм (ранитчӧм, доймӧм, контузия) либӧ висьмӧм вӧсна, семьяясӧ пырысьяслы Коми Республика мутасын му участокъяссӧ дон мынтытӧг асэмбурӧ сетӧмкӧд.

**1 статья**

1.Му участокъяссӧ дон мынтытӧг асэмбурӧ сетӧм вылӧ инӧдыс эм татшӧм категория гражданалӧн, кодъясӧс пасйӧма Коми Республикаса мутасын оланін серти, а татшӧм пасйӧмыс кӧ абу – овланін серти:

1) военнослужащӧйяслӧн, йӧзлӧн, кодъяс кырымалісны доброволечьяслӧн формированиеӧ пырӧдчӧм йылысь контракт, коді отсалӧ збыльмӧдны Россия Федерацияса Вооружённӧй Вынъяс водзын пуктӧм могъяссӧ, да йӧзлӧн, кодъяс служитӧны (служитлісны) Россия Федерацияса национальнӧй гвардиялӧн войскаясын да кодъяслӧн эмӧсь полициялӧн торъя нимъяс, кодъяслы торъя военнӧй операцияын участвуйтігӧн заслугаясысь сетӧма Россия Федерацияса Геройлысь, Коми Республикаса Геройлысь ним либӧ кодъясӧс наградитӧма Россия Федерацияса орденъясӧн да кодъяс лоӧны боевӧй тышъясса ветеранъясӧн (водзӧ – военнослужащӧйяс);

2) военнослужащӧйяслӧн, кодъяс пӧгибнитісны (кувсисны) торъя военнӧй операцияын участвуйтігӧн доймӧм (ранитчӧм, доймӧм, контузия) либӧ висьмӧм вӧсна, семьяясӧ пырысьяслӧн сэк, кор военнослужащӧйыс пӧгибнитіс (кувсис) му участоксӧ босьтӧм вылӧ сыӧн инӧдсӧ збыльмӧдтӧдз (водзӧ – семьяясӧ пырысьяс).

2. Тайӧ статьясӧ збыльмӧдӧм могысь семьяясӧ пырысьяс улын гӧгӧрвосьӧны татшӧм йӧз:

1) гӧтыр (верӧс), коді военнослужащӧйлӧн пӧгибнитан (кувсян) лун вылӧ вӧлі сыкӧд гижсьӧма да коді эз пет верӧс сайӧ (эз гӧтрась) мӧдысь, да тыр арлыдтӧм челядь, 18 арӧсысь ыджыдджык челядь, кодъяс лоисны вермытӧмъясӧн налы 18 арӧс тыртӧдз, челядь, кодъяслы абу на тырӧма 23 арӧс, кодъяс очнӧя велӧдчӧны велӧдан организацияясын;

2) бать-мам;

3) мукӧд йӧз, кодъясӧс ёрд пӧрадокын шуӧма семьяӧ пырысьясӧн, либӧ морт, кодӧс ёрд пӧрадокын шуӧма военнослужащӧйӧс збыльысь быдтысьӧн да видзысьӧн, а сідзжӧ йӧз, кодъяс торъя военнӧй операцияын участвуйтысьлӧн пӧгибнитан (кувсян) лун вылӧ, коді пӧгибнитіс (кувсис) торъя военнӧй операцияын сыӧн участвуйтігӧн доймӧм (ранитчӧм, доймӧм, контузия) либӧ висьмӧм вӧсна, лоӧны сылӧн иждивение вылын.

3. Му участоксӧ сетӧны ӧтувъя эмбурӧ ӧткодь пайӧн тайӧ статьялӧн 2 юкӧнса 1 пунктын индӧм семьяӧ пырысьяслы.

Му участоксӧ сетӧны ӧтувъя эмбурӧ ӧткодь пайӧн тайӧ статьялӧн 2 юкӧнса 2 пунктын индӧм семьяӧ пырысьяслы сэк, кор тайӧ статьяса 2 юкӧнлӧн 1 пунктын индӧм семьяӧ пырысьясыс абуӧсь, либӧ сэк, кор найӧ ӧткажитчӧны му участоксӧ сетӧмысь.

Му участоксӧ сетӧны ӧтувъя эмбурӧ ӧткодь пайӧн тайӧ статьялӧн 2 юкӧнса 3 пунктын индӧм семьяӧ пырысьяслы сэк, кор тайӧ статьяса 2 юкӧнлӧн 1 да 2 пунктъясын индӧм семьяӧ пырысьясыс абуӧсь, либӧ сэк, кор найӧ ӧткажитчӧны му участоксӧ босьтӧмысь.

4. Му участокъяссӧ тайӧ Оланпас серти сетӧны ӧтчыдысь ас оланін стрӧитӧм либӧ аспом подсобнӧй овмӧс нуӧдӧм вылӧ оланпастэчас серти олан керка кыпӧдны позянлунӧн.

5. Му участокъяссӧ сетӧны тайӧ статьяса 1 юкӧнын индӧм гражданалы, кодъясӧс урчитӧм пӧрадокын босьтӧма учёт вылӧ налы социальнӧя медалан сёрнитчӧмъяс серти водзӧ вылӧ олан жыръяс сетӧм могысь либӧ кодъяс сулалӧны учёт вылын «Оланін стрӧитӧм либӧ ньӧбӧм вылӧ социальнӧй мынтӧмъяс йылысь» Коми Республикаса Оланпас серти олан условиеяс бурмӧдӧм могысь оланін стрӧитӧм либӧ ньӧбӧм вылӧ субсидияяс (социальнӧй мынтӧмъяс) босьтӧм могысь, либӧ кодъясӧс тайӧ Оланпас серти шуӧма олан условиеяс бурмӧдӧм могысь му участокъяссӧ дон мынтытӧг асэмбурӧ сетӧмын нуждайтчысьясӧн да налӧн абуӧсь пырся (кад урчиттӧг) вӧдитчӧмын либӧ нэм кежлӧ вуджан кутӧмын му участокъяс, либӧ кутшӧмъясӧс налы сетӧма кӧртымалан сёрнитчӧм серти, кутшӧмъясӧс сетӧма ас оланін стрӧитӧм либӧ аспом подсобнӧй овмӧс нуӧдӧм вылӧ оланпастэчас серти олан керка кыпӧдны инӧдӧн.

6. Олан условиеяс бурмӧдӧм могысь му участокъяссӧ дон мынтытӧг асэмбурӧ сетӧмын нуждайтчысьясӧн шуӧны гражданаӧс:

1) кодъяс оз лоны социальнӧя медалан сёрнитчӧмъяс, социальнӧя вӧдитчан оланінфондысьолан жыръяс медалан сёрнитчӧмъяс серти олан жыръяс медалысьясӧн либӧ социальнӧя медалан сёрнитчӧм, социальнӧя вӧдитчан оланінфондысьолан жыр медалан сёрнитчӧм серти олан жыр медалысьлӧн семьяӧ пырысьясӧн либӧ олан жыръяс киын кутысьясӧн либӧ олан жыр киын кутысьлӧн семьяӧ пырысьясӧн;

2) кодъяс лоӧны социальнӧя медалан сёрнитчӧмъяс, социальнӧя вӧдитчан оланінфондысьолан жыръяс медалан сёрнитчӧмъяс серти олан жыръяс медалысьясӧн либӧ социальнӧя медалан сёрнитчӧм, социальнӧя вӧдитчан оланінфондысьолан жыръяс медалан сёрнитчӧм серти олан жыр медалысьлӧн семьяӧ пырысьясӧн либӧ олан жыръяс киын кутысьясӧн либӧ олан жыр киын кутысьлӧн семьяӧ пырысьясӧн да кодъясӧс могмӧдӧма семьяӧ ӧти пырысь вылӧ гражданинлӧн оланін серти меставывса асвеськӧдлан органӧн урчитӧм учётнӧй нормаысь этшаджык олан жырлӧн ӧтувъя площадьӧн.

Сэк, кор военнослужащӧйлӧн либӧ семьяӧ пырысьяслӧн эм некымын олан жыр, кӧні олӧны социальнӧя медалан сёрнитчӧмъяс, социальнӧя вӧдитчан оланін фондысь олан жыръяс медалан сёрнитчӧмъяс серти да (либӧ) кутшӧмъяс лоӧны налӧн эмбуралан инӧд вылын, олан жырлӧн ӧтувъя площадьӧн могмӧдан тшупӧдсӧ арталӧны став индӧм олан жырлысь ӧтвывтӧм ӧтувъя площадьсӧ тӧд вылӧ босьтӧмӧн;

3) кодъяс олӧны жырйын, кутшӧм оз лӧсяв олан жыръяслы урчитӧм корӧмъяслы;

4) кодъяс лоӧны социальнӧя медалан сёрнитчӧмъяс, социальнӧя вӧдитчан оланін фондысь олан жыръяс медалан сёрнитчӧмъяс серти олан жыръяс медалысьясӧн, социальнӧя медалан сёрнитчӧм, социальнӧя вӧдитчан оланін фондса олан жыръяс медалан сёрнитчӧмъяс серти олан жыр медалысьлӧн семьяӧ пырысьясӧн либӧ олан жыръяс киын кутысьясӧн, олан жыр киын кутысьлӧн семьяӧ пырысьясӧн, кодъяс олӧны патераын, кӧні олӧ некымын семья, сэк, кор семьяӧ пырысьяс лыдын эм висьысь, коді висьӧ федеральнӧй оланпастэчасӧн урчитӧм лӧсялана висьӧмъяслӧн лыддьӧг серти хроническӧй висьӧмлӧн сьӧкыд формаӧн, мый дырйи сыкӧд ӧти патераын ӧтув овны оз позь, да кодъяслӧн абу мӧд олан жыр, кӧні олӧны социальнӧя медалан сёрнитчӧм, социальнӧя вӧдитчан оланін фондысь олан жыръяс медалан сёрнитчӧм серти либӧ мый вылӧ эм эмбуралан инӧд.

**2 статья**

1. Му участокъяссӧ тайӧ Оланпас серти дон мынтытӧг сетӧны асэмбурӧ му участокъяслӧн лыддьӧгысь, кутшӧмъясӧс лӧсьӧдӧма военнослужащӧйяслы да налӧн семьяясӧ пырысьяслы сетӧм могысь, кытчӧ пыртӧма татшӧм му участокъяс (водзӧ – Му участокъяслӧн лыддьӧг):

1) муяс лыдысь, кутшӧмъясӧс сетӧма Коми Республикаса канму эмбурӧ «Вӧрзьӧдны позьтӧм военнӧй эмбур Россия Федерацияса субъектъяслӧн эмбурӧ, муниципальнӧй эмбурӧ дон босьттӧг сетан пӧрадок йылысь да Россия Федерацияса торъя оланпастэчас актъясӧ вежсьӧмъяс пыртӧм йылысь» Федеральнӧй оланпас серти;

2) муяс лыдысь, кутшӧмъяс меститчӧны Коми Республика мутасын да пырӧны муниципальнӧй эмбурӧ либӧ мыйяс вылӧ канму эмбурсӧ абу юклӧма.

2.  Му участокъяслысь лыддьӧгсӧ лӧсьӧдӧны Коми Республикаса Веськӧдлан котырӧн уполномочитӧм Коми Республикаса олӧмӧ пӧртысь власьт органӧн урчитӧм пӧрадокын.

3. Му участокъяссӧ тайӧ Оланпас серти сетӧны Коми Республикалӧн став мутасын.

**3 статья**

1. Гражданаӧс йӧз пыдди, кодъяслӧн эм му участокъяссӧ дон мынтытӧг асэмбурӧ сетӧм вылӧ инӧд, учёт вылӧ сувтӧдан пӧрадоксӧ, гражданаӧс тайӧ учёт вылысь киритан пӧрадоксӧ, му участокъяссӧ дон мынтытӧг асэмбурӧ сетан пӧрадоксӧ, му участокъяссӧ дон мынтытӧг асэмбурӧ сетӧмын ӧткажитан подувъяссӧ урчитӧ Коми Республикаса Веськӧдлан котыр.

2. Тайӧ Оланпаслӧн 1 статьяса 1 юкӧнлӧн 1 пунктын индӧм гражданалы, кодъяслӧн эм ас оланін стрӧитӧм либӧ ас подсобнӧй овмӧс нуӧдӧм вылӧ олан керка кыпӧдны позянлунӧн кӧртымалан сёрнитчӧм серти оланпастэчас серти налы сетӧм канму либӧ муниципальнӧй эмбурӧ пырысь му участокъяс, татшӧм му участокъяссӧ тайӧ гражданалӧн кӧсйӧм серти ӧтчыдысь сетӧны асэмбурӧ дон мынтытӧг сэк, кор индӧм гражданалӧн эмӧсь Россия Федерацияса оланпастэчасӧн урчитӧм пӧрадокын пасйӧм инӧдъяс олан керкаяс вылӧ, кутшӧмъясӧс кыпӧдӧма тайӧ му участокъяс вылас.

3. Коми Республикаса канму эмбурӧ либӧ муниципальнӧй эмбурӧ пырысь му участокъяслӧн, а сідзжӧ му участокъяслӧн, кутшӧмъяс вылӧ канму эмбурсӧ абу юклӧма, медыджыд мындаясыс, кутшӧмъясӧс тайӧ Оланпаслӧн 1 статьяса 1 юкӧнын индӧм гражданалы сетӧны дон мынтытӧг асэмбурӧ, ӧткодьӧсь «Му йитӧдъяс юкӧнын ӧткымын юалӧм ладмӧдӧм йылысь» Коми Республикаса Оланпаслӧн 61 статьяын индӧм мындаяскӧд.

**4 статья**

Тайӧ Оланпаслӧн 1 статьяса 1 юкӧнын индӧм гражданалы налӧн гижӧм сӧгласлун серти му участок сетӧм пыдди сетӧны ӧтчыдысь сьӧм мынтӧм Коми Республикаса Веськӧдлан котырӧн урчитӧм пӧрадокын да мындаын.

**5 статья**

1. **Тайӧ Оланпасыс вынсялӧ сійӧс официальнӧя йӧзӧдан лунсянь.**

**2.** Коми Республикаса Веськӧдлан котырлы примитны нормативнӧй инӧда актъяс, кутшӧмъяс могмӧдӧны тайӧ Оланпас збыльмӧдӧмсӧ.

Коми Республикаса Юралысь В.В. Уйба

Сыктывкар

2024 вося лӧддза-номъя тӧлысь 19 лун

27-РЗ №